钦定古今图书集成/理学汇编/经籍典/第140卷 > 《汉韩婴诗外传四》 > 《板三》
## 钦定古今图书集成/理学汇编/经籍典/第140卷 > 《汉韩婴诗外传四》 > 《板三》

《传》曰：齐使使献鸿于楚，鸿渴，使者道饮，鸿玃笞溃失。
使者遂之楚，曰：“齐使臣献鸿，鸿渴道饮，玃笞溃失。臣
欲亡为失，两君之使不通，欲拔剑而死，人将以吾君
贱士贵鸿也，玃笞在此，愿以污事。”楚王贤其言，辩其
词，因留而赐之，终身以为上客。故使者必矜文辞，喻
诚信，明气志，解结申屈，然后可使也。《诗》曰：“辞之怿矣，
民之莫矣。”